Z A P I S N I K
40. sjednice Vijeća Mjesnog odbora „Mimara“, održane 25. rujna 2024. 
s početkom u 17:00 sati, u prostorijama Mjesnog odbora „Mimara“, Vodnikova ulica 15


Nazočne članice Vijeća: Nada Jagetić, Ana Podnar, Lina Budak i Iva Špoljar Šarić.

Predsjednica Vijeća Mjesnog odbora „Mimara“ Iva Špoljar Šarić otvara sjednicu i pozdravlja sve prisutne. Utvrđuje da je na sjednici prisutno 4 od ukupno 5 članova Vijeća Mjesnog odbora „Mimara“, te konstatira da su ispunjeni svi uvjeti za raspravljanje i odlučivanje. 

Predsjednica Vijeća daje na glasanje Zapisnik s 39. sjednice. Zapisnik je prihvaćen jednoglasno.

Predsjednica Vijeća predlaže dopunu dnevnog reda točkom: Zaključak o izmjeni Plana potreba za aktivnostima, programima i projektima unapređenja kvalitete života građana Mjesnog odbora „Mimara“ u 2024., donošenje zaključka.


Vijeće, jednoglasno, donosi sljedeći
DNEVNI RED

1. [bookmark: _Hlk115087749]Zaključak o izmjeni Plana potreba za aktivnostima, programima i projektima unapređenja kvalitete života građana Mjesnog odbora „Mimara u 2024., donošenje zaključka
2. Plan potreba za aktivnostima, programima i projektima unapređenja kvalitete života građana za 2025., donošenje zaključka
3. Inicijativa za postupkom izmjene područja i naziva mjesnih odbora, donošenje zaključka
4. Odluka o izmjeni Poslovnika o radu Vijeća Mjesnog odbora „Mimara“, donošenje
5. Pitanja, prijedlozi i obavijesti

Ad. 1. 	Zaključak o izmjeni Plana potreba za aktivnostima, programima i projektima unapređenja kvalitete života građana Mjesnog odbora „Mimara“ u 2024., donošenje zaključka

Predsjednica Vijeća predlaže izmjenu Plana potreba za aktivnostima, programima i projektima unapređenja kvalitete života građana Mjesnog odbora „Mimara“ u 2024. godini na način da se neiskorišteni dio sredstava u iznosu od 500,00 eura preusmjeri na aktivnost Odgoj i obrazovanje – Sigurniji put do škole Mjesnog odbora „Petar Zrinski“.

U raspravi sudjeluju sve prisutne članice Vijeća. Također se donosi zaključak da se neizvršene aktivnosti iz Plana potreba (Predstava za djecu te Dani šaha na Mažurancu) otkažu.

Vijeće, nakon rasprave, jednoglasno donosi sljedeći:

ZAKLJUČAK
o izmjeni Plana potreba za aktivnostima, programima i projektima unapređenja kvalitete života građana Mjesnog odbora „Mimara“ u 2024. godini

0. Vijeće Mjesnog odbora „Mimara“ donosi zaključak o otkazivanju neizvršenih aktivnosti iz Plana potreba za aktivnostima, programima i projektima unapređenja kvalitete života građana Mjesnog odbora „Mimara u 2024. godini (Predstava za djecu te Dani šaha na Mažurancu) te o preusmjeravanju neiskorištenog dijela sredstava na aktivnosti drugih mjesnih odbora.

1. Ovaj se Zaključak dostavlja Vijeću Gradske četvrti Donji grad na daljnje postupanje.


Ad. 2. 	Plan potreba za aktivnostima, programima i projektima unapređenja kvalitete života građana za 2025., donošenje zaključka

Predsjednica Vijeća predlaže donošenje Plana potreba za aktivnostima, programima i projektima unapređenja kvalitete života građana za 2025. godinu.
 
U raspravi sudjeluju sve prisutne članice Vijeća. 
Vijeće, nakon rasprave, jednoglasno donosi sljedeći:

ZAKLJUČAK
o Planu potreba za aktivnostima, programima i projektima unapređenja kvalitete života građana za 2025. godina
1. Vijeće Mjesnog odbora „Mimara“ ne donosi Plan potreba za aktivnostima, programima i projektima unapređenja kvalitete života građana za 2025. godina.

1. Vijeće Mjesnog odbora „Mimara“ ne predlaže osiguranje iznosa iz Proračuna Grana Zagreba za 2025. godinu. 

1. Ovaj se Zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad. 3. 	Inicijativa za postupkom izmjene područja i naziva mjesnih odbora, donošenje zaključka

Predsjednica Vijeća iznosi prijedlog inicijative za postupkom izmjene područja i naziva mjesnih odbora o kojoj je održana 37. koordinacija predsjednika Vijeća Gradske četvrti Donji grad i predsjednika mjesnih odbora. Izneseni su prijedlozi spajanja mjesnih odbora, ali predsjednica još uvijek nije dobila navedene prijedloge na mail. 
 
U raspravi sudjeluju sve prisutne članice Vijeća. 
Vijeće, nakon rasprave, jednoglasno donosi sljedeći:

ZAKLJUČAK
[bookmark: _Hlk24016968]o inicijativi za postupkom izmjene područja i naziva Mjesnog odbora „Mimara“

1. Vijeće Mjesnog odbora „Mimara“ je raspravljalo o inicijativi za postupkom izmjene područja i naziva Mjesnog odbora.

1. Ne predlaže se spajanje Mjesnog odbora „Mimara“ s dugim mjesnim odborima. Iako se članice Vijeća Mjesnog odbora „Mimara“ slažu da je potrebna sveobuhvatna reorganizacija lokalne samouprave u gradu Zagrebu, ovu inicijativu smatra ishitrenom i nedovoljno pripremljenom. Isto tako, smatra se da bi u budućnosti funkcija člana Vijeća trebala biti počasna, tj. bez naknade te da bi se u gradu trebali pronaći gradski prostori za korištenje, a ne koristiti i plaćati državne prostore kao što je slučaj s Mjesnim odborom „Mimara“. 

1. Ovaj Zaključak se dostavlja Vijeću Gradske četvrti Donji grad na nadležno postupanje.


Ad. 4. 	Odluka o izmjeni Poslovnika o radu Vijeća Mjesnog odbora „Mimara“, donošenje zaključka

Predsjednica Vijeća predlaže donošenje zaključka o prihvaćanju Odluke o izmjeni Poslovnika o radu Vijeća Mjesnog odbora „Mimara“. 
 
U raspravi sudjeluju sve prisutne članice Vijeća. 
Vijeće, nakon rasprave, jednoglasno donosi sljedeću:

ODLUKU
o izmjeni Poslovnika o radu Vijeća Mjesnog odbora „Mimara“

Članak 1.

	U Poslovniku o radu Vijeća Mjesnog odbora „Mimara“, donesenog na 23. sjednici, 26. travnja 2023., u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 

Članak 2.

Ova Odluka stupa na snagu osmoga dana od dana objave na oglasnoj ploči u sjedištu Mjesnog odbora.


Ad. 5. 	Pitanja, prijedlozi i obavijesti

Ad. 5.1. 
Predsjednica Vijeća ističe da vanjska lampa sa senzorom za prostor Mjesnog odbora „Mimara“ još uvijek nije postavljena.

Ad. 5.2. 
Predsjednica Vijeća obavještava članice o pristiglim mailovima sugrađana. Pristigao je mail g. T.N.A. koji predlaže postavljanje stalaka za bicikle u neposrednoj blizini ulaza u HGK. Predsjednica Vijeća predlaže donošenje zaključka o prihvaćanju prijedloga za postavljanje stalaka za bicikle u neposrednoj blizini ulaza u HGK.
 
U raspravi sudjeluju sve prisutne članice Vijeća i donosi sljedeći:


ZAKLJUČAK
o prihvaćanju prijedloga za postavljanje stalaka za bicikle u neposrednoj blizini ulaza u Hrvatsku gospodarsku komoru (HGK)
1. Vijeće Mjesnog odbora „Mimara“ prihvaćanju prijedloga za postavljanje stalaka za bicikle u neposrednoj blizini ulaza u Hrvatsku gospodarsku komoru (HGK) uz napomenu da se tim stalkom ne smije blokirati prolaz pješaka. 

2. Ovaj se Zaključak dostavlja Vijeću Gradske četvrti Donji grad.


Ad. 5.3. 
Predsjednica Vijeća obavještava članice o posebnoj obavijesti o ponovnoj javnoj raspravi o Prijedlogu izmjena i dopuna Generalnog urbanističkog plana grada Zagreba. Javna rasprava traje od 23. rujna do 7. listopada 2024. godine.


Kako više nije bilo pitanja ni komentara, članice Vijeća Mjesnog odbora „Mimara“ dogovaraju termin sjedeće sjednice za 30. listopada 2024. u 17:00 sati. 

Sjednica je završila u 17:40 sati.


Zapisnik vodi: 
Iva Špoljar Šarić

KLASA: 024-08/24-003/1880
URBROJ: 251-13-11-1/004-24-2
Zagreb, 25. rujna 2024.


PREDSJEDNICA VIJEĆA
MJESNOG ODBORA „MIMARA“

[bookmark: _GoBack]Iva Špoljar Šarić, v.r.

	Izvješće od glasanju na 40. sjednici, 25.09.2024.

